2019. gada 16. aprīlī Rīkojums Nr. 184

Rīgā (prot. Nr. 20 21. §)

**Grozījums Ministru kabineta 2017. gada 13. aprīļa rīkojumā Nr. 188**

"**Par valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības koordinācijas un uzraudzības komiteju"**

Izdarīt Ministru kabineta 2017. gada 13. aprīļa rīkojumā Nr. 188 "[Par valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības koordinācijas un uzraudzības komiteju](https://likumi.lv/ta/id/290192-par-valsts-sabiedribas-ar-ierobezotu-atbildibu-paula-stradina-kliniska-universitates-slimnica-attistibas-koordinacijas-un-uzrau...)" (Latvijas Vēstnesis, 2017, 77., 103. nr.; 2018, 137. nr.) grozījumu un izteikt 1. punktu šādā redakcijā:

"1. Lai nodrošinātu valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu īstenošanas koordināciju un uzraudzību, apstiprināt konsultatīvu institūciju – valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu koordinācijas un uzraudzības komiteju (turpmāk – komiteja) – šādā sastāvā:

Komitejas priekšsēdētāja

I. Viņķele – veselības ministre

Komitejas priekšsēdētāja vietnieks

Ā. Kasparāns – Veselības ministrijas valsts sekretāra vietnieks finanšu jautājumos

Komitejas locekļi:

V. Ābols – Latvijas Lielo slimnīcu asociācijas valdes priekšsēdētājs

M. Bičevskis – valsts akciju sabiedrības "Valsts nekustamie īpašumi" padomes priekšsēdētājs

A. Ērglis – valsts sabiedrības ar ierobežotu atbildību "Paula Stradiņa klīniskā universitātes slimnīca" medicīnas padomes loceklis

I. Solovjova – Rīgas domes Labklājības departamenta direktora vietniece

Ļ. Švecova – Saeimas deputāte, Saeimas Publisko izdevumu un revīzijas komisijas locekle

I. Voika – Saeimas deputāte, Saeimas Publisko izdevumu un revīzijas komisijas locekle".

Ministru prezidenta vietā –

finanšu ministrs J. Reirs

Veselības ministre I. Viņķele